stanford-oval/wikipedia huggingface dataset:
עגור לבן טיבטי
הערות שוליים

↑  כך נקראה שיטה זו בפי הנזירים במנזר שאולין
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיקבוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיקבוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיקבוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
פלטפוס (תוכנית טלוויזיה)

| --- | --- |

 סוגה:  מערכונים, נונסנס
 יוצרים:  עידן אלתרמן, אבי גרייניק, ירדן בר-כוכבא, חנן לדרמן, דני קרפל, תומר שרון, תומר יוסף, גורי אלפי, שרון בר-זיו, עמירם גרוס
 כותבים:  (ראו: שחקנים)
 בימוי:  אבי כהן, איתן אבוט, קובי חביה
 שחקנים:  עידן אלתרמן אבי גרייניק ירדן בר-כוכבא תומר יוסף תומר שרון דני קרפל חנן לדרמן גורי אלפי שרון בר-זיו
 ארץ מקור:  ישראל
 מספר עונות:  3
 מספר פרקים:  66
 הפקה
 חברת הפקה:  רינה מיטרני בשיתוף דומינו גרוס מימד בשיתוף דומינו גרוס
 בעלי תפקידים נוספים:  עמירם גרוס (עורך ומנהל אמנותי)
 אורך פרק:  7 דקות (עונה ראשונה) 24 דקות (עונה שנייה ושלישית)
 שידור
 רשת שידור:  הטלוויזיה החינוכית
 תקופת שידור מקורית:  1994–1996
 קישורים חיצוניים
 דף התוכנית ב-IMDb
פלטפוס הייתה תוכנית מערכונים ישראלית ששודרה במשך שלוש עונות בטלוויזיה החינוכית בשנים 1994–1996. התוכנית כללה מערכונים וקטעים הומוריסטיים של מבחר סטנדאפיסטים אשר הופיעו באותה התקופה על הבמה ב"דומינו גרוס", ובעקבות התוכנית כונו "חבורת פלטפוס".
"פלטפוס" שודרה בשידורים חוזרים בטלוויזיה החינוכית (ערוץ 2 וחינוכית 23) ומאוחר יותר בערוץ ביפ של HOT.
מבנה התוכנית

העונה הראשונה הייתה תוכנית יומית קצרה (כ-10 דקות). בתחילה עם הצמד עידן אלתרמן ואבי גרייניק שהריצו באותה תקופה מופע בשם "ילדים סורגים לאלוהים" ובהמשך, כשרצו להקל על עצמם את העומס, הזמינו אליה חברים סטנדאפיסטים שהכירו מהדומינו גרוס: חנן לדרמן, דני קרפל, ירדן בר-כוכבא, תומר יוסף, תומר שרון וגורי אלפי (שהיה לפני גיוס ולא המשיך לעונות הבאות). בעונה הראשונה השתתף גם שרון בר-זיו, אשר הגה את שם התוכנית והיה מכותבי המערכונים גם בעונות הבאות.
החל מעונתה השנייה צולמה התוכנית מול קהל חי (מלבד צילומי חוץ, בעיקר "נווה חמציצים") ושודרה אחת לשבוע.
מבחינת הסגנון האמנותי, "פלטפוס" הייתה תוכנית פורצת דרך בנוף הישראלי בהיותה התוכנית הראשונה המשלבת באופן קבוע מערכונים בסגנון הנון-סנס. מערכונים רבים של התוכנית היו סוריאליסטיים באופן מובהק, כדוגמת הקרבות בין תומר שרון לתומר יוסף כעיוורים.
בנוסף למערכונים אלו, מערכונים רבים נגעו בנושאים חברתיים והיוו סאטירה - מערכונים על הניצול המיני של נשים בתעשיית הדוגמנות, מערכונים על פוליטיקאים, על משטרה, צבא, ציונות ועוד.
בעקבות התוכנית

"פלטפוס" זכתה להצלחה אדירה, והפכה במהרה לתוכנית קאלט. כוכביה, שלפניה היו אלמוניים, זכו לאהדה רבה ולחשיפה משמעותית בעקבותיה. מערכונים מפורסמים מהתוכנית הם מערכוני "נווה חמציצים" בכיכובם של גרייניק ואלתרמן ואשר אותם ביים קובי חביה. לאחר סיום התוכנית הופקו מספר פרקים נוספים של "נווה חמציצים", אשר שודרו במסגרת התוכנית "הערב עם אלי יצפאן" בערוץ 2.
לאחר סיום התוכנית הועלה מופע הבידור "פליטי פלטפוס", בהשתתפות ארבעה מחברי התוכנית – תומר שרון, תומר יוסף, דני קרפל וחנן לדרמן. במקביל הופיעו הארבעה בשנת 1998 בפינה קבועה בעונתה האחרונה של התוכנית "זהו זה!", ובתוכנית הסיום של "זהו זה!" התאחדו כל שבעת משתתפי "פלטפוס". בתקופה זו העלו גם תומר יוסף ותומר שרון כצמד את המופע הקומי "פעמיים תומר".
בשנים 1999–2000 הופיעו גרייניק ואלתרמן כמאיר וצחי בפינה בתוכנית האירוח "אברהם ויעקב", בהנחייתם של אברי גלעד וקובי מידן ששודרה בערוץ 2.
בשנת 2001 קיבלו גרייניק ואלתרמן תוכנית בידור משלהם בערוץ 2, בשם "כוכבי השכונה", אותה הנחו בדמויותיהם של "צחי ומאיר" ובה הופיעו דמויות נוספות ממערכוני "נווה חמציצים". בתוכנית השתתף גם עמיתם מ"פלטפוס" תומר יוסף, בדמותו של המתופף עובדיה. במקביל המשיכו גרייניק ואלתרמן להריץ את המופע המצליח שלהם "ילדים סורגים" במשך מספר שנים נוספות.
בשנת 2015 התאחדו גרייניק ואלתרמן והעלו יחד את מופע הבידור "ילדים סורגים 2", אשר רץ עד שנת 2020.
איחוד החבורה ב"צחוק מעבודה" (2013)

באפריל 2013 התקיים איחוד של חבורת "פלטפוס" במסגרת ספיישל "צחוק מסטנדאפ" של התוכנית "צחוק מעבודה" בערוץ 2. במסגרת האיחוד התראיינה החבורה באולפן וכן ביצעה 2 מערכונים ידועים מתוך המופע "ילדים סורגים" ומתוך התוכנית (עם שינויים ועדכונים קלים). אולם החבורה לא התאחדה בשלמותה, ונעדרו ממנה תומר יוסף וחנן לדרמן.
מערכונים ודמויות ידועים

נווה חמציצים
מאיר (אבי גרייניק) – ערס חביב, המשמש מעין אבא לכל השכונה בהיותו דואג וחומל לאנשים השונים בנווה חמציצים.
צחי (עידן אלתרמן) – חברו הטוב של מאיר, בחור לא-יוצלח בעל שיער מקורזל. סימן ההיכר הבולט שלו הוא מבטא מוזר המבליט מילים עם שורוק. במערכון הראשון בכיכובו הופיע כערס ג'ינג'י שחיפש תגרה אצל מאיר לאחר שנתקל בו, לא בכוונה.
דוית (אבי גרייניק) – נוהג לומר "משהו משהו" בתדירות גבוהה.
יגאל (אבי גרייניק) – זקן תמהוני שנוהג להסתובב בשכונת "נווה חמציצים" בלא מעש ולברך כל אדם ברחוב בברכת "כל טוב, לך ולבני משפחתך". נראה כמעין דמות חלוץ תלושה ממקומה, בהיותו מרבה להטיף על החשיבות של היותנו חברה אחת ומאוחדת, הבוז שלו לכסף, והליכתו עם כובע פלמ"חניקי ברחבי נווה חמציצים. צחי היה נוהג להגיד לו "יגאל, יא דפוק!"
חזי (אבי גרייניק) – ילד בשנות העשרה המוקדמות שנוהג לשאול שאלות קיטבג ולספר בדיחות מוזרות.
איציק (עידן אלתרמן) – אחיו הקטן של חזי, אם כי חזי נשאר מספר פעמים שנה וכעת הם לומדים באותה כיתה.
יפה (עידן אלתרמן) – נוהגת לומר "יופי יופי" בתדירות גבוהה.
יעקוף (עידן אלתרמן) – אדם לא צעיר בעל פרצוף עקום שנוהג לנשוף תוך כדי שהוא מדבר.
מוטי ואבנר (גרייניק ואלתרמן) – שני רוקיסטים, חברי הלהקה הכושלת "שיגעון מוחלט", בעלי רגשות נחיתות חמורים רק בגלל העובדה שאינם גרים באזור גוש דן.
חנן ומורדי (חנן לדרמן ותומר שרון) – תלמידי תיכון: האחד חנון מוחלט והשני ערס עבריין, אשר נוהג לכבות עליו סיגריה. את מורתם שיחקה ירדן בר-כוכבא.
חנן וירדן (חנן לדרמן וירדן בר-כוכבא) – תלמידי בית ספר יסודי חנונים.
תרצה (חנן לדרמן) – אישה מטורללת שנוהגת לומר בסוף כל משפט "אנ'ל'יודעת".
איש החרגול (דני קרפל) – גיבור-על המחופש בדמות חרגול. נוהג להצהיר כי "לא קל להיות מושלם!" על אף היותו חסר תועלת ממשית.
ברגיג (תומר שרון) – פושע שכל מטרתו לדרדר אנשים תמימים אל הרוע. דמות זו הפכה למפורסמת מאוד, אף על פי שהופיעה רק במערכונים ספורים ("רומיאו ויוליה", "הילד והוופלה" ומערכון בו תומר שרון המגלם את עצמו נאלץ לגלם את ברגיג באיומי אקדח).
בוע (ז) וירמי (חנן לדרמן ודני קרפל) – מפקד וחייל שנוהגים להצדיע אחד לשני ולדבר חתו (ך) וקצר (להשמיט סופי מילים).
אלינור (עידן אלתרמן) – נערה צפונבונית שמחליפה בדיבורה את האותיות ת' וט' באות צ'. הופיעה גם כדמות ב"נווה חמציצים".
צוקית (ירדן בר כוכבא) - אישה שכל הזמן נלהבת יותר מדי והורסת כמעט כל מה שנוגעת בו.
ראו גם

"דומינו" – תוכנית-בת מבית היוצר של "פלטפוס"
הערות שוליים

↑  "תומר שרון (תומש) - ראיון ר-ציני - ילדי הקומדיה". ילדי הקומדיה. 2015-07-12. נבדק ב-2017-05-05.
הודו במשחקים האולימפיים לנוער

הודו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מהודו 23 מדליות, מתוכן שלוש מדליות זהב. הודו משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מהודו במדליה במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של הודו למשחקים האולימפיים לנוער הייתה לאולימפיאדת הנוער סינגפור. המשלחת כללה 32 ספורטאים שהתחרו ב-13 ענפי ספורט. המשלחת זכתה בשמונה מדליות. המשלחת הגיעה להישגים נאים בענף האתלטיקה עם זכייה בשתי מדליות כסף בריצת 400 מטר משוכות לנערים וזריקת דיסקוס לנערים, ודירוג במקום ה-11 בריצת 3000 מטר נערים ובמקום ה-13 בהליכה תחרותית למרחק של 5 קילומטר לנערות. ספורטאי המשלחת הגיעו להישגים נאים גם בענפים אגרוף עם זכייה במדליית כסף בקטגוריית משקל תרנגול נערים ומדליית ארד בקטגוריית משקל קל נערים, והיאבקות עם זכייה במדליית כסף בקטגוריית משקל עד 60 ק"ג לנערות בסגנון היאבקות חופשי ומדליית ארד בקטגוריית משקל עד 100 ק"ג לנערים בסגנון היאבקות חופשי. המשלחת זכתה גם במדליות כסף בענפים בדמינטון בטורניר הנערים ובטניס בטורניר היחידים לנערים.
ספורטאי המשלחת רשמו הישגים גם בענפים הרמת משקולות שדורגו במקום החמישי בקטגוריית משקל עד 48 ק"ג נערות, בג'ודו עם סיום במקום החמישי בקטגוריית משקל עד 55 ק"ג נערים ובקליעה כאשר העפילו לשלושה גמרים בהם דורגו במקום החמישי בטורניר הנערות בירי ברובה אוויר למרחק של 10 מטר, במקום השישי בטורניר הנערות בירי באקדח אוויר למרחק של 10 מטר, ובמקום השמיני בטורניר הנערים בירי ברובה אוויר למרחק של 10 מטר. ספורטאי המשלחת לא הגיעו להישגים בענפים חתירה, טניס שולחן, כדורסל, קשתות ושחייה.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 32 ספורטאים שהתחרו ב-15 ענפי ספורט. המשלחת זכתה בשתי מדליית. המשלחת הגיעה להישגים נאים בענפים קשתות עם זכייה במדליית ארד בטורניר הנערים והרמת משקולות עם זכייה במדליית כסף בקטגוריית משקל עד 77 ק"ג נערים ודירוג במקום השישי בקטגוריית משקל עד 58 ק"ג נערות. ספורטאי המשלחת הגיעו להישגים נאים גם בענפים בדמינטון שדורגו במקום הרביעי הטורניר היחידים נערים, גולף עם דירוג במקום החמישי בטורניר הנערים, קליעה עם דירוג במקום השישי בטורניר הנערות בירי באקדח אוויר למרחק של 10 מטר וטניס שולחן עם העפלה לרבע גמר בטורניר הזוגות מעורב. בניגוד לאולימפיאדת הנוער סינגפור, המשלחת לא זכתה במדליות בענף האתלטיקה אך רשמה הישגים כאשר דורגה במקום הרביעי בריצת 110 מטר משוכות נערים, במקום החמישי בריצת 1500 מטר נערים וזריקת דיסקוס נערים, במקום השישי בהטלת כידון נערות ובמקום האחת עשרה בהליכה תחרותית למרחק של 5 ק"מ לנערות. ספורטאי המשלחת רשמו הישגים גם בענף ההיאבקות כאשר דורגו במקום הרביעי בקטגוריית משקל עד 63 ק"ג לנערים בסגנון היאבקות חופשי, במקום החמישי בקטגוריית משקל עד 85 ק"ג לנערים בסגנון היאבקות יווני-רומי ובמקום השישי בקטגוריית משקל עד 46 ק"ג לנערים בסגנון היאבקות חופשי. המשלחת לא הגיעה להישגים בענפים אגרוף, התעמלות, חתירה, טניס, קאנו/קיאק, שחייה ושיט.
השתתפות במשחקים > משחקי החורף

הודו השתתפה לראשונה במשחקי החורף האולימפיים לנוער באולימפיאדת הנוער לילהאמר ושלחה משלחת המונה ספורטאי יחיד שהתחרה בענף סקי אלפיני. הספורטאי לא סיים את המירוץ במסלולים סלאלום וסלאלום ענק ולא החל את המירוץ ביתר המסלולים.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

הודו במשחקים האולימפיים
הודו במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
שחקן הבדמינטון לקשיה סן מהודו באולימפיאדת הנוער 2018
ארמניה במשחקים האולימפיים לנוער

ארמניה משתתפת בכל ההמשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הארמניים 13 מדליות, מתוכן שלוש מדליות זהב. ארמניה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי ארמני במדליה במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של ארמניה למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בעשרה ענפי ספורט. המשלחת זכתה בארבעה מדליות. המשלחת הגיעה להישגים נאים בענפים הרמת משקולות עם זכייה במדליית כסף בקטגוריית משקל מעל 85 ק"ג נערים ומדליית ארד בקטגוריית משקל עד 56 ק"ג נערים, ג'ודו עם זכייה במדליית ארד בקטגוריית משקל עד 66 ק"ג נערים והיאבקות עם זכייה במדליית ארד בקטגוריית משקל עד 46 ק"ג נערים בסגנון היאבקות חופשית ודירוג במקום החמישי בקטגוריית משקל עד 85 ק"ג נערים בסגנון היאבקות יווני-רומי. בענף ההתעמלות המשלחת דורגה במקום השמיני בקרב רב נערים בהתעמלות מכשירים. ספורטאי המשלחת לא הגיעו להישגים משמעותיים בענפים אגרוף, אתלטיקה, קאנו/קיאק, קליעה, קפיצה למים, קשתות ושחייה.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 14 ספורטאים שהתחרו בשבעה ענפים. המשלחת זכתה בשבעה מדליות, מתוכן שתי מדליות זהב. המשלחת, שיפרה את הישגיה מאולימפיאדת הנוער סינגפור בענף הרמת משקולות עם זכייה בשתי מדליות זהב בקטגוריות משקל עד 77 ק"ג ומעל 85 ק"ג נערים ודירוג במקום השישי בקטגוריית משקל עד 63 ק"ג נערות. המשלח הגיעה להישגים משמעותיים גם בענף ההיאבקות עם זכייה במדליית כסף בקטגוריית משקל עד 58 ק"ג נערים בסגנון היאבקות יוונית-רומית ושתי מדליות ארד בקטגוריות משקל עד 54 ק"ג ועד 74 ק"ג נערים בסגנון היאבקות חופשית. ספורטאי המשלחת הגיעו גם להישגים טובים יותר מספורטאי המשלחת של אולימפיאדת הנוער סינגפור בענפים קליעה עם זכייה במדליית כסף בירי ברובה אוויר למרחק של 10 מטר לנערים ודירוג במקום העשירי בירי באקדח אוויר למרחק של 10 מטר לנערים, אגרוף עם זכייה במדליית ארד בקטגוריית משקל קל-כבד נערים ודירוג במקום הרביעי בקטגוריית משקל זבוב נערות, וקפיצה למים עם דירוג במקום השביעי בקפיצה מפלטפורמה קשיחה מ-10 מטר נערים. בענף ההתעמלות הוביל וגינק מטבוסיאן בשלב המוקדמות של התעמלות מכשירים אולם לאור בעיות גב מהם סבל הוא לא השלים את התרגילים במכשירים מקבילים ומתח. מאחר שישנה חובה לבצע את כל המכשירים בשלב המוקדמות, מטבוסיאן לא העפיל לשלב הגמר במכשירים קרקע וקפיצות, בהם סיים במקום השלישי במוקדמות ובטבעות, בהם סיים במקום הרביעי במוקדמות. המשלחת לא הגיעה להישגים בענפים ג'ודו ושחייה.
השתתפות במשחקים > משחקי החורף

ארמניה השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה שלושה ספורטאים שהתחרו בשני ענפי ספורט. המשלחת לא הגיעה להישגים משמעותיים בענף הסקי למרחקים. בענף הביאתלון בתחרות הספרינט לנערות, הספורטאית לא הצליחה לסיים את המקצה. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. המשלחת הגיעה להישגים בענפים סקי למרחקים עם העפלה לחצי הגמר. בענף החלקה אמנותית המשלחת סיימה במקום העשירי בטורניר הנערות.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

ארמניה במשחקים האולימפיים
ארמניה במשחקים הפאראלימפיים
הערות שוליים

↑  "Giarnni Regini-Moran leads men's qualifications at Youth Olympic Games" (באנגלית). התאחדות ההתעמלות הבינלאומית. 8 באוגוסט 2014. נבדק ב-14 בספטמבר 2018. {{cite news}}:  (עזרה)
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
מסיפורי המלך בבר

| --- | --- |

מסיפורי המלך בבר
 סוגה:  אנימציה
 יוצרים:  ז'אן דה ברונוף 
 מדבבים בעברית:  אבי פניני, עפרון אטקין, אורלי קטן, אסתי ברעד, אורנה כץ, שרית וינו-אלעד, יהויכין פרידלנדר, שמעון כהן, אלברט כהן, דב רייזר, יורם יוספסברג, שרון הכהן, יוסי גרבר, נירה רבינוביץ, תום פניני
 ארץ מקור:  קנדה
 שפות:  אנגלית 
 מקום התרחשות:  אפריקה 
 מספר עונות:  6
 מספר פרקים:  78
 הפקה
 הפצה:  נטפליקס 
 מוזיקה:  מילאן קימליקה
 אורך פרק:  כ-23 דקות
 שידור
 רשת שידור:  NTV (קנדה) HBO (ארצות הברית)
 רשת שידור בישראל:  הטלוויזיה החינוכית ערוץ הילדים ערוץ התכלת ערוץ הופ! ערוץ ג'וניור
 תקופת שידור מקורית:  3 בינואר 1989 – 5 ביוני 1991
 קישורים חיצוניים
 אתר רשמי
 דף התוכנית ב-IMDb
 
מסיפורי המלך בבר (באנגלית: Babar) היא סדרת אנימציה קנדית המבוססת על סדרת ספרי ילדים פופולרית מאת הסופר הצרפתי ז'אן דה ברונוף (אנ'). הסדרה, שבה 78 פרקים, שודרה בשנים 1989–1991.
עלילה

עלילת הסדרה עוקבת אחר הרפתקאותיו של בבר, פיל צעיר שעוזב את הג'ונגל ועובר לעיר על מנת ללמוד על אורח החיים המודרני של הציוויליזציה האנושית. בבר מתייתם בילדותו כאשר אמו נהרגת על ידי ציידים. בהמשך בבר הופך סקרן לגבי העולם שמחוץ לג'ונגל ובעקבות כך הוא יוצא למסע לעבר העיר בחיפוש אחר ידע והארה. בבר מאומץ בהמשך על ידי אישה זקנה נדיבה ואמידה שלוקחת אותו תחת חסותה. תחת הדרכתה של האפוטרופוסית שלו, בבר לומד לקרוא ולכתוב ולומד על כיצד להתנהג באופן מתורבת ומנומס בחברה האנושית, וכיצד להיות מנהיג טוב יותר. כישורים אלו מתגלים כבעלי ערך רב כאשר בבר חוזר בהמשך לג'ונגל ומוכתר כמלך הפילים.
הידע שבבר צבר בעולם של בני האדם לאורך השנים השנים ויכולות המנהיגות שלו מאפשרות לו להביא שינוי חיובי לממלכת הפילים. הוא הופך בפעמים רבות למתווך בסכסוכים בין מינים שונים של בעלי חיים ופועל ללא לאות לעזור לחבריו הפילים כאשר הם נמצאים במצוקה. יכולת החשיבה הביקורתית והאסטרטגית שלו מסייעת לו להתגבר על מכשולים ואתגרים רבים בהם הוא נקלע לאורך הדרך, כמו התמודדות עם השליט הקנאי של ממלכת הקרנפים, רטקסס, אשר זומם להשתלט על ממלכת הפילים. בעזרת מועצת הפילים, ובמיוחד בעזרת חברו הנאמן קורנליוס, וכמו גם משפחתו האוהבת, בבר מצליח תמיד להתגבר על כל המכשולים.
כל פרק בסדרה התמקד בסיפור שונה, כאשר העלילה כללה שיעורים חשובים רבים אודות הפגנת טוב לב, חמלה ולקיחת אחריות, החשיבות של אמפתיה, מתן כבוד לזולת והחשיבות של ערכי מוסר.
דמויות ומדבבים בעברית

בבר (אורלי קטן (בבר הצעיר), אבי פניני (בבר הבוגר)) - נסיך הפילים שהפך למלך בעודו ילד. אמו נהרגה על ידי צייד ואביו מת מפטרייה מורעלת.
סלסט (אורנה כץ) - חברתו של בבר ובהמשך המלכה.
הדוד ארתור (שרון הכהן-בר (ארתור הצעיר והבוגר באחד הפרקים) ועודד מנשה (ארתור הבוגר)) - אחיה השובב של סלסט וחבר טוב של בבר.
קורנליוס (שמעון כהן) - היועץ של בבר.
פומפדור (יהויכין פרידלנדר) - המזכיר של בבר.
הגברת פליס (נירה רבינוביץ') - ידידתו הטובה של בבר.
רטקסס (דב רייזר) - מלך הקרנפים. פוחד רק מאשתו (שרון הכהן).
בזיל (יוסי גרבר) - מזכירו של רטקסס.
פום (שרון הכהן-בר) - מנהיג הילדים, והאח הגדול.
פלורה (אורלי קטן) - הבת היחידה עד הולדת איזבל.
אלכסנדר (אורנה כץ) - האח הקטן.
איזבל (איילת לוין) - בת הזקונים.
זפיר (אורנה כץ) - קוף, חברו הטוב של בבר ומנהל חנות גלידה.
גברת רטקסס (שרון הכהן-בר) - אשתו של רטקסס
ויקטור (חן ליאוני) - בנו של רטקסס, שנמצא גם ביחסים ידידותיים עם הפילים. הוא חבר עם פלורה, אלכסנדר ופום למרות היריבות בין אבותיהם.
טוטל (יוסי גרבר) - מלך הצבים
סדרת המשך

בשנת 2010 הופק עיבוד טלוויזיוני נוסף לסדרת הספרים אשר עלילתו מתרחשת מספר שנים לאחר הסדרה המקורית והוא כלל מספר דמויות חדשות, ביניהן באדו, נכדו בן ה-8 של בבר, שהוא הגיבור של הסדרה.
רמה סמסונוב

| --- | --- |

רמה סמסונוב, תחילת שנות ה-40
 לידה:  14 באפריל 1921 ירושלים, פלשתינה (א"י) 
 פטירה:  21 באוקטובר 2012 (בגיל 91) תל אביב-יפו, ישראל 
 מוקד פעילות:  ירושלים
 תקופת הפעילות:  1952–2009 (כ־57 שנים)
 סוגה:  קלאסי זמר עברי לדינו
 שפה מועדפת:  עברית 
 בן או בת זוג:  יצחק ישר 
 צאצאים:  אבנר ישר 
 
יחיעם וייץ עם רמה סמסונוב, תחילת שנות ה-40
רמה סַמסונוב שרה במסיבה שנערכה במועדון 'מִלוֹא' לכבוד מרדכי זעירא, 8 בדצמבר 1967. זעירא יושב במרכז השולחן ולידו שושנה דמארי ומנחם אבידום. ליד הפסנתר: שמעון כהן
לוחית זיכרון בכניסה לביתה של רמה סמסונוב
רֶמָה סַמסונוב (14 באפריל 1921 – 21 באוקטובר 2012) הייתה מורה לפיתוח קול, זמרת מצו-סופרן, וסופרת ילדים ישראלית.